CELEX: 32012D0033(01)
Language: sk
Date: 2012-12-19 00:00:00
Title: 2013/32/EÚ: Rozhodnutie Európskej centrálnej banky z  19. decembra 2012 , ktorým sa mení a dopĺňa rozhodnutie ECB/2010/24 o dočasnom rozdeľovaní príjmu Európskej centrálnej banky z eurobankoviek v obehu a z nákupu cenných papierov v rámci programu pre trhy s cennými papiermi (ECB/2012/33)

17.1.2013   
            
            
               SK
            
            
               Úradný vestník Európskej únie
            
            
               L 13/12
            
         ROZHODNUTIE EURÓPSKEJ CENTRÁLNEJ BANKY
   z 19. decembra 2012,
   ktorým sa mení a dopĺňa rozhodnutie ECB/2010/24 o dočasnom rozdeľovaní príjmu Európskej centrálnej banky z eurobankoviek v obehu a z nákupu cenných papierov v rámci programu pre trhy s cennými papiermi
   (ECB/2012/33)
   (2013/32/EÚ)
   RADA GUVERNÉROV EURÓPSKEJ CENTRÁLNEJ BANKY,
   so zreteľom na Štatút Európskeho systému centrálnych bánk a Európskej centrálnej banky, a najmä na jeho článok 33,
   keďže:
   
               (1)
            
            
               V rozhodnutí ECB/2010/24 z 25. novembra 2010 o dočasnom rozdeľovaní príjmu Európskej centrálnej banky z eurobankoviek v obehu a z nákupu cenných papierov v rámci programu pre trhy s cennými papiermi (1) sa ustanovuje, ako Európska centrálna banka (ECB) rozdeľuje národným centrálnym bankám: a) svoj príjem z eurobankoviek v obehu vznikajúci v každom finančnom roku a b) svoj príjem z nákupu cenných papierov v rámci programu pre trhy s cennými papiermi dosiahnutý v každom finančnom roku.
            
         
               (2)
            
            
               Považuje sa za potrebné zosúladiť dátumy dočasného rozdeľovania príjmu ECB z eurobankoviek v obehu s dátumami rozdeľovania príjmu ECB z nákupu cenných papierov v rámci programu pre trhy s cennými papiermi. Pokiaľ Rada guvernérov nerozhodne inak, ECB by mala rozdeľovať tieto dva druhy príjmov v posledný pracovný deň v januári nasledujúceho roka. Tým má ECB dostatočný čas na určenie výšky každého príjmu dosiahnutého z nákupu cenných papierov v rámci programu pre trhy s cennými papiermi.
            
         
               (3)
            
            
               Rozhodnutie ECB/2010/24 je potrebné zodpovedajúcim spôsobom zmeniť a doplniť,
            
         PRIJALA TOTO ROZHODNUTIE:
   Článok 1
   Zmena a doplnenie
   Článok 2 ods. 2 až 4 sa nahrádzajú takto:
   
      „2.   Pokiaľ Rada guvernérov nerozhodne inak, ECB rozdeľuje medzi národné centrálne banky svoj príjem vznikajúci z eurobankoviek v obehu a svoj príjem dosiahnutý z nákupu cenných papierov v rámci programu pre trhy s cennými papiermi, ktoré dosiahne v určitom finančnom roku, v posledný pracovný deň v januári nasledujúceho roka.
      3.   Výška príjmu ECB z eurobankoviek v obehu sa môže znížiť v súlade s rozhodnutím Rady guvernérov na základe štatútu ECB, pokiaľ ide o náklady, ktoré ECB vynaložila na vydanie eurobankoviek a ich spracovanie.“
   
   Článok 2
   Nadobudnutie účinnosti
   Toto rozhodnutie nadobúda účinnosť 31. decembra 2012.
   
      Vo Frankfurte nad Mohanom 19. decembra 2012
      
         
            Prezident ECB
         
         Mario DRAGHI
      
   
   
      (1)  Ú. v. EÚ L 6, 11.1.2011, s. 35.